
In alio libro * historiam Ecclesiarum quas Christiani in 
regno Persarum condiderunt scribendam suscepimus, et 
nostram narrationem produximus ad tempus quo Arabes, 
Sassanidarum dynastia devicta et eversa, imperio potiti 
sunt. Quid vero de christianis acciderit sub Musulmanis 
principibus, tum Omiadis, cum Abbasidis, inquirendum su- 
pererat, et id propositum exequi nobis in mentem venit. 
Verum re melius perspecta, in consilio nostro non perseve- 
ravimus, praesertim quod materia historica, ut aiunt, plus 
aequo deficeret. Chronica quidem Mare et 'Amr, itemque 
Barhebraei, in lucem data sunt eisque non sine fructu uti 
licebat ; sed quanquam non nullius pretii sunt notitiae 
quae in his operibus continentur, necesse est eas cum 
■aliis fontibus probatioribus et emendatioribus conferre. 
Porro vix pauci codices qui historiae horum temporum 
scribendae adhibeantur hactenus editi sunt. 

j 

Itaque, in hac dissertatione, nihil aliud agemus nisi 
Timothei I, celeberrimi Nestorianorum patriarchae, qui 
Ecclesiam orientalem, cum Abbasidae maxime florerent, 




1. Le Christianisme dans VEmpire Perse, Parisiis, 1904. 

rexit, vitam narrabimus, et res ab eo gestas quantum poteri- 
mus ordine digeremus ; quod non tantum ecclesiasticae sed 
etiam profanae historiae studiosis nonnihil profuturum esse 
speramus. Cum enim omnibus notum sit Bagdadensium 
chalipharum imperio subiectos omni vita atque cultu expo- 
litos fuisse, a multis ignoratur Christianos orientales doc- 
trinarum et artium quibus Arabum fama nostra adhuc 
aetate splendet, non' solum sectatores et fautores, etiam 
magistros proprie dici debere. Id quoque fortasse maius 
est, quod dum philosophi et medici Christiani Musulmanos a 
fera agrestique vita ad humaniorem cultum magisque ci- 
vilem deducunt, missionarii et monachi Sinarum Indo- 
rumque finitimas regiones indefessi peragrant, cum fide 
vera cultarum gentium mores consuetudinesque secum 
deferentes. 

Ad ea demonstranda et illustranda, praeter documenta 
historica aut hagiographica quae ulterius recensebimus, 
inedita opera Timothei saepius adhibuimus. Epistulas etiam 
eius in publico proponere statueramus, quas sedulo per- 
lustravimus 1 . Sed cum simile consilium cl. prof. 0. Braun 
incepisset, ab eo rogati, destinatum exequi destitimus, et 

canones tantum eiusdem Patriarchae vulgare cogitavimus, 
quos latine versos infra reperies . 

Praeter opera Timothei inedita his libris usi sumus : 

Barhebraeus : Ohronicon ecclesiasticum , pars II, ed. Abbe- 
loos-Lamy. Lovanii, 1877. 

p 

1. Epistulae Timothei, et maior pars operum eius quae supersunt, 'inve- 
niuntur in codd. Mus. Borgiani K. VI. 3, p. 243-719 etK. VI. 45, p. 745-778, 
quorum apograplia cl. J.-B. Chabol mihi benignissime commodavit. 

INDEX OPERUM TIMOTHEI’ 



I. — Opera philosophica et theologica. - 

1) jjaoa» LaEo : Liber stellarum : astrologicum opus. 

Deperditum. 

2) ^>opoj (Ai» : Disputatio cum Mahdi 2 . 

Id opus, arabice saepe versum, et frequenter syriace transcriptum 
apologia est religionis Christianae adversus Musulmanos. Fingit Ti- 
motheus se cum Mahdi chalifa controversiam habere. Ex quodam co- 
dice a Steinschneider recitato conicit Braun patriarcham cum cha- 
lifa disputasse anno 1116 Graecorum, vigesimo autem sexto patriar- 
chatus sui (804/5). Sed in regnum huius chalifae non incidit is annus. 

3) Opus incertae inscriptionis quod Assemanus ex codice 'Abdiso' 

Nisibeni legit 3 : |_n*} ^ |^x|a* et vertit: quaestio- 

nes uno comprehensae volumine de [variis] capitulis, cum historiq* 
Ecchellensis legit : pup. «o.» ptfjo p^co jjjojl « Quaestiones uno di- 
gestae volumine, et disputationes adversus contentiosum ». Quidquid 
legendum est, nobis videtur parum probabilis sententia cl. Braun qui 
opinatur cum Assemani liic agi de disputatione cum iacobitarum pa- 
triarcha Georgio, cuius mentionem facit Barhebraeus ( Chron . eccl., II, 
181). 

II. — Opera canonica. 

1) Ordines iudiciorum ecclesiasticorum, et de hereditatibus : 
Iioiyu;c. Ujip.pL^»j. Nonaginta et novem definitiones, quarum versionem 

integram infra habes 4 . Haec collectio absoluta est anno 1116 Graeco- 
rum (804/5). 

1. In hoc indice conficiendo, multum nobis profuit cl. Braun dissertatio in 
ephemeride quae Oriens Christianus inscribitur. 4003, p. 447 sqq. Cf. etiam ^Vriglit, 
op . cii p. 491-193. R, Duval, op. cit p. 300. 

2. Qui chalifa tum tenuit annis 773-783. 

'3. Bibi, orient III, p. 403, n. 2. 

4. Cf. Braun, p. 418, YI. 

DE TIMOTHEO T. 



2} Tomi synodici 1 : Quid his verbis intellexerit 

'Abdiso c aegre assequi possumus cum numerum tomorum prorsus 
ignoremus. Forte significantur : 1°) Synodicon orientale curis Timothei 
collectum et ordinatum 2 , 2°) Synodus anni 782 qua pacem cum 
Ephraemo metropolita Elamitarum iniit 3 , 3°) Canones supra recitati 
ct translatio i u dicioru m Isobokt metropolitae Persidis, 4°) Varii cano- 
nes quos incerto tempore Timotheus confecit. Novem memorat et 
recitat 'Abdiso' in Nomocanone a Mai edito (IV, 1-2 : 6, 16, VIII, 14, 
10, 18, IX, 4, 5, 0). 

Canones in breviorem formam redacti et arabice versi ab ibn 
at-Tayyib, lsobarnun tribuendi sunt non Timotheo 4 . Et codex Parisi- 
nus 332 (208-216) non hos canones, sed canones synodi prioris 
Timothei continet. 

Certo quidem errat cl. Braun cum existimat hoc opus credibiliter 
esse cumdcm ac tractatum contra synodum Chalcedonensem quem 
memorat R. Duval 5 . Is tractatus non Timotheo nostro sed Timotheo 
Alexandriae patriarchae monophysitac tribuendus est. 

4) pja*, iyp Jpot» : Homiliae dc festis dominicis lotius 



circuli (id est : anni liturgicP 6 . 

ii) pxiaa id est : interpretatio Theologi (Gregorii Nazian- t 

zeni) quam memorat Bar Hebraeus 7 . Commentarium fuisse ma- 
vulL Braun. Animadvertit quidem Timotheum frequenter in epistulis 
suis Gregorium recitasse et versionem a iacobita Paulo 8 septimo saeculo 
exaratam a Sergio repetiisse 9 . Alteram autem versionem Gabrielis 
Boktiso' filii curis factam alibi (ms., p. 450) memorat. Hanc significari 
a Barhebraeo cogito. Forte Iambos Lanium complectebatur, de quibus 
tantum Timotheus ad Sergium, Iog. cii., verbum facit; sed verisimile 
est Gabrielem integram Theologi versionem fieri curavisse, maxime 
autem tractatus rapi uiou ei epistularum ad Cledonium, circa quas 
inter Iacobitas et Nestorianos tum temporis infinitae controversiae 
movebantur. 



1 . CF. Braun* P* 149. 

2. Ed. Chabot. CF. editoris praeFat., p. 13. 

3. Ed. Chabot, Synodicon, p. 899-608. 

4. CF. Chabot, Synodicon, p. 014-618, n. 2!), 30, 37. 

8. Litlerature syriaque , p. 309. 

6. De Fragmentis quae supersunt, cf. Braun, op. cit., p. 147. 

7. Chron. eccl.. It, 179. 

5. CF. Duval, Lilt. syriaque, p. 311 et 312. 

9. Ms.. K. YI. 3, p. 437, 447. 





INDEX OPERUM TIMOTHET. XV 

III, — Timothei epistulae. 'Abdiso' in. Catalog’ 0 1 ait : « Habet prae- 
terea biscentum circiter epistulas in duos tomos distributas ». 

Quinquaginta et novem epistulae inveniuntur in codice Borgiano IC. 
VI. 3, p. 243-719 : Eorum indicem tradit Braun 2 . Ibidem enumeraL 
epistulas deperditas quas transcripserunt Thomas Margensis, Mare, 
'Abdiso' Sobensis. 

1. BibL oriente lir, p, 163. 

2. Ari . C 27 ., p* 149- U51* Epistularum quae nobis servatae sunt maior pars ad 
Sergium missae sunt, sive cum rector scholae Abrahami esset, sive cum metro- 
politanam Elami tarum sedem occuparet. Priores his verbis : ad Sergium mona- 
chum ? posteriores autem illis : ad Sergium Elamitam , distinximus. 

Timotheum anno D ni 726 uatum esse opinatur D. Braun 1 , 
Mare auctoritate fretus 2 . ‘Amr dicit patriarcham anno 
Graecorum 1134- lunari 205, id est anno Domini 823, e vita 
decessisse 3 . Porro ex multis fontibus notum est eum tunc 
nonaginta quinque annis natum fuisse 4 , unde erui po- 
test anno Domini 728 nostrum patriarcham ortum habuisse. 
Verum id cum altera notitia parum congruit. Ipse Timotheus 
in prolegomenis decretorum suorum de matrimonio et he- 
reditatibus 5 ait se tum temporis (805) annis « plus minus 
sexaginta quinque natum fuisse » ; unde annus 74-0/1 nati- 
vitatis eius fuisset. Controversiam dirimere non possumus, 
nisi fortein prolegomenis decretorum pro : sexaginta quin- 
ginta quinque, septuaginta quinque legendum esse cen- 
seamus. 

Hazzae e in vico Arbelis vicino vitam accepit Timotheus. 
Arbelae, quondam Adiabenae provinciae caput, erant. una 
ex amplissimis civitatibus wilayati Mossulensis quem post 
dirutum Sassanidarum imperium Arabes constituerant. 
Adiabenam nondum integre penetraverant Musulmanorum 
religio et consuetudines; eam provinciam Christiani 

1. Oriens Christianus, n° 1, p. 139. 

2. Mare, ver»., p. 65. 

3. Vcrs., p. 38. Cf. Chabot, Synodicon, p. 603, n. 5. 

Y Exempli gralia Mare, vcrs., p. 65. 

5. Vide infra, p. 52. 

6. Of. HofTmann, Atisziige aus syrischen A hi. en persischer Mtirtyrer, 
p. 237. 

quam primam occupaverant, ultimam sibi retinuerunt. 
Maxima pars incolarum saeculo octavo veterum religioni 
linguae moribus obstricta permanebat; tam in ditissimis 
campis ad inferiorem Zab sitis, quam in longinquis re- 
gionibus quas nostris temporibus Kurdi occupant, etiam 
apud pastores qui incertis sedibus per montes asperrimos 
vagabantur innumerae ecclesiae et permulta monasteria 
eaque eremitis et coenobitis referta florebant, quantum 
saltem sinebant Musulmanorum praefectorum crebrae 
exactiones et direptiones. 

Patrem et matrem Timotbei quorum nomina non tradit 
inter optimates Hazzae fuisse non sine probabilitate asserit 
Mare chronographus l . Avunculus eius Georgius sedem 
episcopalem Beit Baga § 2 ad laevam ripam Zabi maioris 
obtinebat 3 . Ibi fere sine dubio educatus est puer, sive quod 
parentes eius mox diem obierant, sive quod mature 
clero destinatum patruo eius commendarant. Ubi primis 
litterarum rudimentis imbutus est, a Georgio ad insignem 
magistrum missus est, ut in sacris profanisque disciplinis 
educaretur. Ille doctor praeclarissimus inter eos qui has 
regiones incolebant Mar Abraham Interpres vocabatur 4 . 
Ba§o§ pagum in Safsafae vallibus habitabat. Ut a Beit Baga£ 
in BasoS contenderet Timotheus insigne Beit *Abe 5 monas- 
terium ingressus est, quod a Iacobo Abrahami Kaskarensis 
discipulo alibi fundatum esse rettuli 6 ; saeculo septimo 
et octavo tam numero monachorum quam scholae fama 
maxime claruit. 

Cum ergo illae Timotheus transiret, occurrit illi veter- 
rimus coenobita et quae de eo futura essent praedixit. Rem 

1. P. 03. 

2. Hoffmann, op. cit p. 227 sqq. 

3. Tliomas Marg., Hist. monas t., ed. Budge, I, p. 195 ; II, p. 380. 

4. Hist. monast., loc. cit. 

5. De hoc monasterio, cf, The Book of Governors, I. Introd., p, xli-lxix. 

0. Le Christianisme dans VEmpire Perse , ch. xi. 



J 




DE VITA TIMOTHEI. 



3 



ita narrat Thomas Margensis in Historia monastica 1 : « Erat 
in monasterio vetus monachus aetate provectus cuius nomen 
incertum mihi est..... Cum hic senex in coenobium deve- 
nisset, adulescentemque illae transeuntem conspexisset, 
Dominus noster Iesus Christus hunc iuvenem clarissimum 
futurum esse ei revelavit, eumque magnum in Ecclesia Dei 
fore cognovit. Officio divino peracto eum (Timotheum) duxit 
in cellam suam, iussitque sedere et eum interrogavit : Unde 
es tu, et quo vadis? Respondit Timotheus et dixit : « Ego 
sum filius fratris Georgii episcopi Beit Bagas, misitque me 
in scholam apudRabban Abraham in vicum Basos. » Tunc, 
ut ferunt, granorum modius una drachma (zuz) venum- 
dabatur. Senex autem extraxit drachmam deditque Timo- 
theo ; postea monuit eum, dicens : « Vade nunc, grana 
eme -et manduca, et fulge plenissime in meditatione 
Scripturarum. Ab omni impuritate cave; fies eninT pa- 
triarcha totius terrae Orientis, inclitumque adeo te faciet 
Dominus noster ut ante te nemo sicut te fuerit, nec post te 
similis fiet. Quadraginta duobus annis omnibus Christi 
gregibus praeeris. Cum vero manu’ Dei ad illam dignitatem 
elatus fueris, sanctam hanc domum honorare cor tuum 
studeat, ubi tibi revelatum est te nec vilem nec despectum 
esse coram Deo. Vade nunc in pace, et quae tibi man- 
davi observa. » 

Ex lepida fabula recte conicere licet monachos Beit 
'Abenses summo studio curavisse ut postquam electus est 
Timotheus amicitiam gratiamque eius sibi conciliarent. Id 
etiam verum esse potest : monachos Beit 'Abenses re vera 
iuvenem Timotheum benigne accepisse, eique deinde, 
maxime cum ad thronum patriarchalem accedere tentavit, 
plurimum favisse. Quidquid id est, Timotheus mox coeno- 
bium reliquit ut in Basos perveniret magistrumque 
Abraham adiret. 

1. The Book of Governo?'S) £ext.,‘p. 96; Iransl., p. 380. 




